คังแดเนียล ขึ้นแท่นแบรนด์แอมบาสเดอร์ Givenchy Beauty
หลังจากฝ่าฟันกับอุปสรรคด้านการงานมาได้อย่างน่าภาคภูมิ ดูเหมือนเส้นทางชีวิตของหนุ่มน้อยจากเมืองปูซานอย่าง คังแดเนียล จะเริ่มเข้าที่เข้าทาง วัดได้จากการประกาศก่อตั้งบริษัท Konnect Entertainment ซึ่งเขามีตำแหน่งเป็นซีอีโอ พ่วงด้วยการเป็นศิลปินในค่ายตัวเองและเปิดตัวอัลบั้ม Color On Me ในฐานะศิลปินเดี่ยว ซึ่งได้รับการตอบรับจากแฟนคลับที่รักเขาเป็นจำนวนมากทั้งในภาคพื้นเอเชียรวมถึงแฟนคลับที่กระจายอยู่ทั่วโลก ล่าสุดหนุ่มคังแดเนียลขึ้นแท่นเป็นแบรนด์แอมบาสเดอร์ให้กับ Givenchy Beauty อย่างเป็นทางการ โดยทางแบรนด์มีการเผยภาพแรกของคังแดเนียล พร้อมกับลิปสติกที่เป็นสัญลักษณ์ของ Givenchy Beauty อย่าง Le Rougeนับว่านี่เป็นครั้งแรกที่แบรนด์ Givenchy Beauty เลือกผู้ชายมาโปรโมตแคมเปญความงามสำหรับการแต่งหน้า แม้ก่อนหน้านี้ทางแบรนด์จะร่วมงานกับนักแสดงชายที่โด่งดังอย่าง ไซมอน เบเกอร์ หรือแอรอน เทย์เลอร์-จอห์นสัน แต่พวกเขาก็โปรโมตในแคมเปญที่เป็นน้ำหอมสำหรับผู้ชายเท่านั้นสำหรับแฟนคลับของคังแดเนียลก็ต้องรอชมกันต่อไปในแต่ละแคมเปญว่าเขาจะออกมาสร้างความสดใหม่และสร้างเซอร์ไพรส์อะไรให้กับโลกความงามบ้าง รับรองว่าคุ้มค่าการรอคอยแน่นอนภาพ: Courtesy of Givenchy Beautyพิสูจน์อักษร: ภาสิณี เพิ่มพันธุ์พงศ์อ้างอิง:
คังแดเนียล ขึ้นแท่นเป็นแบรนด์แอมบาสเดอร์ให้กับ Givenchy Beauty อย่างเป็นทางการ โดยทางแบรนด์มีการเผยภาพแรกของคังแดเนียล พร้อมกับลิปสติกที่เป็นสัญลักษณ์ของ Givenchy Beauty อย่าง Le Rouge